1. **Hrvatski tim : Nonviolence communication**
2. **Švedski tim Power/authority**

U cilju što boljeg prepoznavanja vlastitih osjećaja i potreba kako bismo kao učitelji mogli što bolje funkcionirati u razredu i prepoznati osjećaje i potrebe učenika u OŠ Ivana Gorana Kovačića Vrbovsko organizirana su sljedeća **predavanja** za jačanje učiteljskih pedagoško psiholoških kompetencija:

30.8.2017. : **Realitetna terapija** – predavanje Bosiljke Lojk. Tema ovog predavanja bila je koliko nam tradicionalna uvjerenja (nerealna očekivanja, dodavanje vrijednosti ponašanjima drugih i događajima te kritiziranje, ogovaranje) štete te koliko su jako povezane naše misli, osjećaji, reakcije i fiziologija. U drugom dijelu uslijedila je radionica gdje je naglasak stavljen na odnos odnosno ponašanje kojim zadovoljavamo svoje potrebe

6.10.2017.: **Nenasilna komunikacija i Kutić za rješavanje sukoba** (Mirotvorni kutić). Učiteljicama razredne nastave smo predstavili temeljne karakteristike nenasilne komunikacije (opažanje, osjećaji potrebe, molba) te koliko je važno opažati potrebe drugih ljudi bez prosuđivanja kako bi se što bolje uskladili. U drugom dijelu smo im pokazali kako i kroz koja pravila funkcionira kutić za rješavanje sukoba (conflict corner)

2.11.2017. U suradnji s učiteljicom Sarom sa Sveučilišta u Cambridgu imali smo radionicu „**Visual voices“** Što nas spaja i što nas razdvaja“

13.11. 2017. **Učitelji-superheroji** – Meditacija. Predavačice Tamara Vučković i Tihana Fraculj održale su uvodno predavanje o važnosti emocija. Naime istraživanja pokazuju da jača kognitivna inteligencija naših učenika dok je u opadanju emocionalna inteligencija. U drugom dijelu predavačice su nam pokazale koje aktivnosti možemo raditi s djecom u cilju da se smire, budu koncentrirani na rad te da se povežu i usklade kao grupa.

-U planu je stručno usavršavanje pod nazivom NLP –učitelj -2.dio ( Neuro Lingvističko Programiranje)

-Učiteljima je prezentirana **knjiga Marshalla Rosenberga** „Nenasilna komunikacija –jezik života „

**3. Talijanski tim Conflict corner**

-Učiteljima razredne nastave predstavljen je Kutić za rješavanje sukoba. Neki su predložili i naziv Mirotvorni kutić ili Kutak za mirenje. Tim predavanjem obilježili smo 2.10. Međunarodni dan nenasilja

-pedagoginja škole i ravnatelj prihvatili su ideju organiziranja kutića u svim razredima od 1.-4. (ukupno ih na školi ima 15) i trenutno smo u postupku nabavke prigodnog namještaja jer nam je važno da se učenici u tom kutiću osjećaju ugodno

- U četiri razredna odjeljenja kutići za mirenje funkcioniraju vrlo dobro. Učiteljice su zajedno s učenicima, na satu razrednika, izradile plakat za pet koraka mirenja. Učenici su vrlo dobro prihvatili novu aktivnost. Za sada kutići su uređeni s postojećim namještajem.

1. **Španjolski tim Community building**

**Suradnja s Dječjim vrtićem Bambi**

-Ideju conflict cornera 15.11. smo predstavili i odgajateljskom vijeću DV Bambi u Vrbovskom. Cilj nam je povezati se s dječjim vrtićem kako bi vrtićka djeca u dobi 4.-6. godina što ranije naučila mirno rješavati sukobe jer će oni svi pohađati i našu školu.

-13.11.2017. Suradnja s OŠ Pivka iz Sovenije- Za njihove učitelje održali smo predavanje Visual voices : Što nas spaja a što razdvaja te predstavili kutiće za rješavanje sukoba.

-24.11.2017. godine u OŠ Gvozd održati ćemo predavanje Visual voices : „Što nas spaja a što razdvaja u našoj školi“ za sve djelatnike škole.

**Predavanja**

**-**20.11.2017. sudjelujemo u okruglom stolu na temu „ Povezivanje lokalne zajednice i svih njenih institucija u borbi protiv nasilja nad djecom „

-21.11.2017. organizirano je predavanje za učitelje i učenike 7. i 8. r. te zainteresirane članove lokalne zajednice „Mirotvorac“ Marijana Gubine

-24.11.2017. sudjelujemo u izlaganju o iskustvima provedbe preventivnog programa „ Ljubav u pokretu“ program koji se bazira na prepoznavanju osjećaja te učenju samokontrole kod djece. Predavanja se organizira na državnom nivou.

**Promocija projekta EduCATe kroz medije**

-Objavljen je članak o projektu EduCATe u nekoliko stručnih časopisa

- Realiziran je intervju - članak je objavljen u dnevnim novinama ( Novi list)

- planirana je radio emisija na Radio Gorski kotar – savjetidavno –obrazovna emisija „ Znanje je moć „,

**Provedeno je samovrednovanje svih subjekata odgojno –obrazovnog procesa** ( učitelja, roditelja, učenika) s ciljem uvida u sigurnost u školi, međusobnih odnosa, međusobne komunikacije te rješavanja sukoba. Iznjedrili smo dva važna izazova na kojim ćemo raditi ( poboljšanje protoka informacija između svih subjekata te poboljšanje i jačanje suradnje s lokalnom zajednicom).